Communitas-e – 26 November 2012 | Communitas Argief
by admin | Nov 26, 2012 | Enuus | 0 comments
Die Communitas Leesrooster vir lidmate word vanjaar uitgegee onder die naam Woord en lewe.
Die weeklikse bydraes is ietwat verkort deur die groepstudie uit die boek te haal. Dit verskyn nou in elektroniese formaat op Communitas se webblad onder die naam Saam verder gedink.
Jy kan die 52 weke se stof vir kleingroepe by hierdie skakel aflaai. Die preekriglyne word vanjaar uitgegee onder die naam Woord en fees.
Laai die VBO boekie vir 2013 in pdf formaat hier af.
Persoonlike transformasie uitdaging
Baie eenvoudig gestel, jy sal nie verander as jy nie weet dat jy van punt A na B moet gaan nie.
'n Dieper kyk na hierdie stelling beteken dat as verandering gelyk is aan transformasie, die aanpassings onder die water (metafoor van die ysberg) plaasvind en daar nie net "window dressing" gedoen word nie.
Dit beteken ook dat om van punt A na B te skuif, jy nie net moet weet waar Punt A en B is nie, maar ook vanwaar punt A kom en waarheen punt B gaan. Dit beteken sekerlik ook dat jy moet weet wie punt A is en wie punt B is en wat die inpak op mekaar sal wees (metafoor van die eiland). Die verandering kan in 'n oomblik gebeur en die sneller kan 'n momentele gebeure wees, maar dit gebeur waarskynlik binne 'n proses, en met verloop van tyd. Dit gaan in elk geval verseker 'n proses tot gevolg hê.
In die video word die metafoor van gravitasie gebruik om God se werking in ons lewens te verstaan. Ons beperk soms God se werking as slegs iets wat in ie verlede gebeur het en weer in die toekoms 'n invloed gaan hê. Soos gravitasie egter deel van ons lewe is, is God ook en kan ons net daaraan oorgee. Klik hier om daarna te kyk en/of dit af te laai.
Kyk hier na 'n uittreksel uit Johannes: die inleiding en eerste hoofstuk.
Die vorige uitgawes (Prediker, Spreuke, Hooglied) met soortgelyke uittreksels kan hier besigtig word.